माहवारी के दौरान साफ सफाई व स्वच्छता का विशेष ख्याल रखना चाहिए, इस दौरान किशोरी द्वारा की गयी कोई भी लापरवाही उसके स्वास्थ्य के लिए हानिकारक हो सकती है। डाक्टर प्रीती मिश्र के अनुसार माहवारी के दौरान इस्तेमाल किये जाने वाले पैड की स्वच्छता का विशेष ख्याल रखना चाहिए। आमतौर पर गवई लडकियां माहवारी के दौर ानखून को सोखने के लिए पुराने कपडो से बने पैड का इस्तेमाल करती है जो उनके प्रजनन तंत्र के संक्रमण का कारण बन सकता है। ऐसी अवस्था में यह जरूरी हो जाता है कि किशोरी सिर्फ सेनेटरी पैड का ही इस्तेमाल करे जो आजकल बेहद सस्ते दर पर बाजार में उपलब्ध है। माहवारी के समय प्रतिदिन स्नान करना भी जरूरी होता है। नहाते समय अपने भीतरी कपडों को अच्छी तरह से साबुन और साफ पानी से धुलकर खुली धूप में सुखाना चाहिए और माहवारी के दौरान प्रयोग किये जाने वाले सेनेटरी पैड को दिन में कम से कम दो से तीन बार जरूर बदलते रहना चाहिए। सेनेटरी पैड बदलने से पहले और बाद में साबुन से हाथो को धुलना न भूले। डा0 प्रीती मिश्र के अनुसार माहवारी के दौरान निकलने वाले खून को सोखने के लिए जिस सेनेटरी पैड का इस्तेमाल किया जाता है वह अलग-अलग ब्राण्डो में उपलब्ध है ऐसी अवस्था में कम पैसे में भी इसकी खरीददारी की जा सकती है। यह न केवल आरामदेह होता है बल्कि इससे संक्रमक बीमारियों से बचाव भी किया जा सकता है। यह सेनेटरी पैड मेडिकल स्टोर, जनरल स्टोर, या डिपार्टमेन्टल स्टोर पर आसानी से उपलब्ध होते है।